Neo ket diaes al levr bihan-mañ da lenn ha klotañ a ra mat an diabarzh gant an titl.  Pezh zo, ne zegas ket kalz tra an eñvorennoù-se na dan Istor, na dar brezhoneg, war ma meno. Nint ket gwallzedennus, marteze en abeg ma ne gont ar skrivagner nemet darvoudoù an eil re goude ar re all (el lodenn gentañ), hag ar memes re, donaet un  tammig a-wezhioù, en eil lodenn ma adkemer eñvorennoù zo gant muioch a vunudoù, pe ma kont spisoch ar mare-mañ-mare eus e amzer-vach. Neo ket engouestlet en e zezrevell, en ur mod.  Ne welan abeg ebet -estreget an diegi- da vezañ graet div lodenn : pa vije bet savet mat al levr, vije bet skoret ar pennadoù a ya dober an eil lodenn en o flas en hini gentañ, ha mat pell zo ! Adlavarennoù zo a vije bet lakaet a-gostez.  Neus deiziad embann meneget ebet met ne zle ket bezañ gwall yaouank al  levr. Embannet gant Al Liamm, neo ket skrivet en ur brezhoneg unvan (neus forzh pehini ^^). Kalzig a fazioù moullañ ha yezh zo, pezh n eus lakaet achanon da vagañ disfi ouzh ar brezhoneg implijet, domaj eo peogwir ez eus traoù da rastellat sur mat… met pa vesk ingal ar skrivagner e oan / e oantda skouer, penaos gouzout hag-eñ eo ar pezh a gavan iskis pinvidigezhioù pe vioù-koukoug ?  Pa vo diviet al levrig, e talvezfe ar boan advoullañ anezhañ adstummet un tamm ha difaziet.  Dan  nebeutañ en dije talvoudegezh da implij-boued, evit ar re a gav dezho eo ret lenn e brezhoneg ha no devez ket re a choud den ober… 